ปูยาน

เป็นวิดีโอเกมแนวเกมยิงที่ตายตัว ค.ศ. 1982 ที่พัฒนาและจัดจำหน่ายโดยบริษัทโคนามิสำหรับอาร์เคด ซึ่งวางจำหน่ายในทวีปอเมริกาเหนือโดยสเติร์นอิเล็กทรอนิกส์ ผู้เล่นจะรับบทเป็น "แม่หมู" ที่ลูก ๆ ของเธอถูกฝูงหมาป่าลักพาตัวไป และต่อมาเกมนี้ได้รับการพอร์ตไปยังคอนโซลและคอมพิวเตอร์ส่วนบุคคล

## รูปแบบการเล่น
thumb|ภาพจับหน้าจอของเวอร์ชันอาร์เคด

ผู้เล่นควบคุมแม่หมู ซึ่งลูก ๆ ของเธอถูกลักพาตัวไปโดยฝูงหมาป่า และต้องช่วยเหลือพวกมันโดยใช้ธนูกับลูกศร รวมถึงชิ้นเนื้อ ส่วนการควบคุมประกอบด้วยก้านควบคุมขึ้น/ลงสองตำแหน่ง ซึ่งใช้ในการเคลื่อนลิฟต์ที่แม่หมูจะขี่ รวมถึงปุ่มซึ่งใช้ในการยิงลูกศรและขว้างเนื้อ

แต่ละด่านประกอบด้วยสองรอบ ในรอบแรก บรรดาหมาป่าจะค่อย ๆ ลงมาจากขอบสูงโดยใช้ลูกโป่ง ซึ่งผู้เล่นต้องยิงเพื่อสอยพวกมันลงสู่พื้น แต่หมาป่าตัวใดก็ตามที่ลงมาถึงพื้นอย่างปลอดภัยจะปีนบันไดที่อยู่ด้านหลังลิฟต์และพยายามกินแม่หมูหากมันเคลื่อนไหวอยู่ข้างหน้าพวกมัน ส่วนในรอบที่สอง หมาป่าจะเริ่มต้นที่พื้นและสูบลมลูกโป่งเพื่อปีนขึ้นไปบนหน้าผาซึ่งมีก้อนหินวางอยู่ เพื่อที่จะผลักก้อนหินนั้นไปที่ขอบ รวมถึงหมาป่าที่บินอยู่กลางอากาศได้ขว้างก้อนหินในทั้งสองรอบเพื่อพยายามจะโจมตีแม่หมู นอกจากนี้ ลูกโป่งที่บรรทุก "บอส" หมาป่าตัวสุดท้ายของรอบที่สองจะต้องถูกยิงหลาย ๆ ครั้งเพื่อที่จะเอาชนะมันได้ โดยหากมันไปถึงหน้าผา ผู้เล่นจะต้องเอาชนะศัตรูเพิ่มเติมก่อนที่จะเผชิญหน้ากับบอสอีกครั้ง

ทั้งนี้ บางครั้งอาจมีชิ้นเนื้อปรากฏอยู่ที่ด้านบนของช่วงการเคลื่อนที่ของลิฟต์ การหยิบชิ้นเนื้อขึ้นมาจะทำให้ผู้เล่นสามารถโยนมันออกไปได้ โดยจะทำให้หมาป่าที่อยู่ตรงหรือใกล้เส้นทางการเคลื่อนที่นั้นเสียสมาธิ และทำให้พวกมันปล่อยลูกโป่งรวมถึงตกลงสู่พื้นเพื่อรับคะแนนโบนัส ตลอดจนผู้เล่นสามารถยิงลูกโป่งที่พลัดหลงและผลไม้ที่หล่นเพื่อรับคะแนนพิเศษได้

หลังจากทุก ๆ รอบที่สอง จะมีการเล่นหน้าจอโบนัส ซึ่งหน้าจอแรกจะบังคับให้ผู้เล่นเอาชนะฝูงหมาป่าโดยใช้เพียงเนื้อสัตว์เท่านั้น ในขณะที่หน้าจอที่สองจะให้คะแนนสำหรับการยิงผลไม้ที่หมาป่าโยนมาให้ โดยสองหน้าจอนี้จะสลับกันหลังจากผ่านแต่ละด่าน

ผู้เล่นจะเสียชีวิตในเกมหนึ่งชีวิตหากแม่หมูถูกหินกระแทก หรือถูกหมาป่ากินบนบันได (เฉพาะรอบแรก) หรือถูกหินทับหากหมาป่าปีนขึ้นไปบนหน้าผามากเกินไปและผลักหินตกขอบ (เฉพาะรอบที่สอง) ครั้นเมื่อเสียชีวิตทั้งหมดไป เกมก็ถูกทำให้จบ

เมื่อเกมเริ่มขึ้น จะได้ยินเสียงเพลง "ดิอาเทอร์เดย์ไอเมตออะแบร์" ในฉากเปิดเกม (ซึ่งหมาป่าลักพาตัวลูก ๆ ของแม่หมูไป) ส่วนดนตรีธีมด่านแรกมีความคล้ายคลึงเล็กน้อยกับดนตรีธีมหลักจาก*[[ฟรอกเกอร์]]* ซึ่งเป็นเกมอาร์เคดอีกเกมหนึ่งของบริษัทโคนามิ เพลงนี้เป็นส่วนหนึ่งของเดซิเครชันแร็ก (แอนออเปอเรติกไนต์แมร์) โดยเฟลิกซ์ อานต์ ซึ่งเป็นส่วนที่เลียนแบบจุดเริ่มต้นของเพลงหรรษา โอปุส 101 หมายเลข 7 ของอันโตญีน ดโวฌาก และหลังจากผ่านด่านที่สองไปแล้วเป็นครั้งที่สอง จะได้ยินเสียงเพลง "โอ! ซูซานนา"

## พอร์ต
บริษัทเดตาซอฟต์ได้เปิดตัวเกมพอร์ตที่เขียนโปรแกรมโดยสกอต สแปนเบิร์ก สำหรับคอมพิวเตอร์อาตาริ 8-บิต, คอมโมดอร์ 64 และดรากอน 32/64 ใน ค.ศ. 1983 นอกจากนี้ยังได้พอร์ตไปยังอาตาริ 2600, ทีอาร์เอส-80 คัลเลอร์คอมพิวเตอร์, ซอร์ด เอ็ม5, เอ็มเอสเอกซ์, แอปเปิล II, ทีอาร์เอส-80, โทมีทิวเทอร์, พีวี-1000 และแฟมิคอม เช่นกัน

## การตอบรับ
*อะเซนเชียลไกด์ทูอาตาริคอมพิวเตอส์*ของนิตยสาร*[[อินโฟเวิลด์]]*ได้ชมเชย*ปูยาน*ว่าเป็นเกมอาร์เคดอาตาริที่ดี

## สิ่งสืบทอด
*ปูยาน*ได้รวมอยู่ในชุดรวมเกม*[[โคนามิเอตตีส์อาร์เคดแกลเลอรี]]* ซึ่งวางจำหน่ายสำหรับเพลย์สเตชัน และในอาร์เคดในชื่อ***โคนามิเอตตีส์เอซีสเปเชียล*** () ส่วนเกมเวอร์ชันจำลองได้รับการเผยแพร่ใน ค.ศ. 2006 สำหรับเครื่องเพลย์สเตชัน 2 ในประเทศญี่ปุ่น ซึ่งเป็นส่วนหนึ่งของซีรีส์*[[โอเรตาจิเกเซ็งโซกุโซโนะ]]*

พอร์ตแฟมิคอมได้รับการเผยแพร่สำหรับเวอร์ชวลคอนโซลในประเทศญี่ปุ่นสำหรับวีและวียู

ส่วนแฮมสเตอร์คอร์ปอเรชันได้เปิดตัวเกมนี้เป็นส่วนหนึ่งของซีรีส์*[[โอเรตาจิเกเซ็งโซกุ]]*สำหรับเครื่องเพลย์สเตชัน 2 ในประเทศญี่ปุ่นเมื่อ ค.ศ. 2006 รวมถึงซีรีส์*[[อาร์เคดอาร์ไคส์]]*สำหรับเครื่องนินเท็นโด สวิตช์ และเพลย์สเตชัน 4 ใน ค.ศ. 2019

นอกจากนี้ ได้มีชุดปฏิบัติการพิเศษในเกม*[[เมทัลเกียร์โซลิด: พีซวอล์กเกอร์]]* ที่เรียกว่า "ภารกิจปูยาน" ซึ่งเกี่ยวข้องกับการยิงบอลลูนเพื่อลําเลียงทหารที่ถูกลักพาตัวขึ้นไปในอากาศจากการกู้ผิวสู่อากาศฟุลตอน ซึ่งมีการใช้เอฟเฟกต์เสียงและดนตรีประกอบจากเกมอาร์เคดนี้ตลอดภารกิจดังกล่าว

ครั้นใน ค.ศ. 2022 บริษัทโคนามิได้จัดการแข่งเพื่อส่งเสริมให้นักพัฒนาอิสระสร้างเกมที่อิงจากซีรีส์คลาสสิกบางเรื่อง ที่รวมถึง*ปูยาน* ในระหว่างการแข่ง*โคนามิแอ็กชันแอนด์ชูตติงคอนเทสต์*ที่จัดโดยค่ายผู้สร้างเกมชูเอชะและโตเกียวเกมโชว์นั้น ยานางิ บาชิ ได้รับสิทธิ์ในการพัฒนาเกมจากโคนามิผ่านการแข่งดังกล่าว และเกมรีเมกที่มีชื่อว่า***รี:ปูยาน*** ก็กำลังอยู่ในระหว่างการพัฒนา

## คะแนนสูงสุด
เดวิด แฮนซ์แมน จากเมืองรอเชสเตอร์ รัฐนิวยอร์ก สหรัฐอเมริกา ทำคะแนนได้ 1,609,250 แต้ม ซึ่งเป็นสถิติโลกในเกม*ปูยาน*เวอร์ชันอาร์เคดเมื่อวันที่ 16 ธันวาคม ค.ศ. 1983

## หมายเหตุ


## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2525
หมวดหมู่:วิดีโอเกมอาร์เคด
หมวดหมู่:เกมสำหรับคอมโมดอร์ 64
หมวดหมู่:เกมยิงที่ตายตัว
หมวดหมู่:เกมอาร์เคดจากค่ายโคนามิ
หมวดหมู่:เกมจากค่ายโคนามิ
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:เกมสำหรับแฟมิคอม
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง